Ρικάρντο Καλαφιόρι

Ο Ρικάρντο Καλαφιόρι (Riccardo Calafiori, γεννημένος στις 19 Μαΐου 2002) είναι Ιταλός επαγγελματίας ποδοσφαιριστής που αγωνίζεται ως κεντρικός αμυντικός για την Άρσεναλ και την Εθνική ομάδα της Ιταλίας.

 Καριέρα σε συλλόγους 

 Ρόμα 
Ερχόμενος από τις ακαδημίες της Ρόμα, ο Καλαφιόρι υπέγραψε το πρώτο του επαγγελματικό συμβόλαιο με τον σύλλογο στις 16 Ιουνίου 2018. Ο Καλαφιόρι υπέστη σοβαρό τραυματισμό στο γόνατό του στις 2 Οκτωβρίου 2018. Ο Καλαφιορί έκανε το επαγγελματικό του ντεμπούτο με τη Ρόμα, καθώς και το ντεπούντο του στη Σερία Α, σε μια νίκη της ομάδας του με 3–1 επί της Γιουβέντους, την 1 Αυγούστου του 2020. Κατά τη διάρκεια του αγώνα, κέρδισε ένα πέναλτι, το οποίο μετέτρεψε σε γκολ ο Ντιέγκο Περότι.

Στις 3 Δεκεμβρίου του 2020, ο Καλαφιόρι κλήθηκε από τον προπονητή της Ρόμα, Πάουλο Φονσέκα να αντικαταστήσει τον Λεονάρντο Σπινατσόλα, και έτσι, σκόραρε το πρώτο του επαγγελματικό γκολ στη νίκη της Ρόμα επί των Γιανγκ Μπόις στα πλαίσια του ΟΥΕΦΑ Γιουρόπα Λιγκ.

Στις 14 Ιανουαρίου του 2022, ο Καλαφιόρι παραχωρήθηκε στην Τζένοα ως δανεικός μέχρι το τέλος της σεζόν.

 Βασιλεία 
Στις 30 Αυγούστου 2022, η Ρόμα ανακοίνωσε ότι ο Καλαφιόρι θα συνεχίσει την καριέρα του στην Ελβετική Βασιλεία. Υπέγραψε τριετές συμβόλαιο με τον Ελβετικό σύλλογο. Εντάχθηκε στην πρώτη ομάδα της Βασιλείας για την σεζόν 2022–23 υπό τις οδηγίες του προπονητή Αλεξάντερ Φράι. Ο Καλαφιόρι έκανε το ντεμπούτο του με την Βασιλεία στο πρωτάθλημα στις 9 Οκτωβρίου του 2022, σε μία ήττα της ομάδας του με 1–0 από τον Λουγκάνο.

 Μπολόνια 
Στις 31 Αυγούστου 2023, ο Καλαφιόρι επέστρεψε στην Σέριε Α, υπογράφοντας συμβόλαιο με τη Μπολόνια. Υπό από τις οδηγίες του προπονητή Τιάγκο Μότα, ο Καλαφιόρι καθιερώθηκε ως βασικός κεντρικός αμυντικός της ομάδας και ήταν συμπεριλαμβάνεται από πολλούς στους καλύτερους παίκτες του Ιταλικού πρωταθλήματος για την σεζόν 2023–24. Στις 20 Μαΐου του 2024, σημείωσε τα πρώτα του γκολ στην Σέριε Α, σκοράροντας 2 φορές σε μία ισοπαλία με 3–3 εναντίον της Γιουβέντους, με την Μπολόνια να δέχεται τρία γρήγορα γκολ μετά την αντικατάστασή του στο 75ο λεπτό. Κατά τη διάρκεια της σεζόν, βοήθησε τη Μπολόνια να προκριθεί για πρώτη φορά στο Τσάμπιονς Λιγκ, έπειτα από την σεζόν 1964–65, εξασφαλίζοντας μια θέση στην πρώτη πεντάδα της Σέριε Α.

 Άρσεναλ 
Στις 29 Ιουλίου 2024, ο Καλαφιόρι εντάχθηκε στην ομάδα της Πρέμιερ Λιγκ, Άρσεναλ, με πενταετές συμβόλαιο.

 Διεθνής καριέρα 
Στις 3 Σεπτεμβρίου 2021, ο Καλαφιόρι έκανε το ντεμπούτο του με την ιταλική ομάδα κάτω των 21, μπαίνοντας ως αλλαγή σε ένα παιχνίδι κόντρα στο Λουξεμβούργο, το οποίο η Ιταλία κέρδισε 3–0, στα πλαίσια των προκτιματικών.

Στις 23 Μαΐου 2024, έλαβε την πρώτη του επίσημη κλήση στην εθνική ομάδα της Ιταλίας, καθώς ήταν στην προεπιλογή ομάδα για το Euro 2024 από τον προπονητή Λουτσιάνο Σπαλέτι. Έκανε το ντεμπούτο με την Εθνική Ιταλίας στις 4 Ιουνίου του 2024, αντικαθιστώντας τον Φεντερίκο Ντιμάρκο στο 85ο λεπτό της φιλικό ισοπαλίας με 0–0 εναντίον της Τουρκίας στη Μπολόνια.

Μετά από την επίσημη κλήση του στην τελική ομάδα για το Euro 2024, ο Καλαφιόρι έκανε το ντεμπούτο του σε μεγάλη διοργάνωση στις 15 Ιουνίου, ξεκινώντας βασικός σε μια νίκη με 2–1 επί της Αλβανίας για την φάση των ομίλων. Σε ηλικία 22 ετών και 27 ημερών, έγινε ο δεύτερος νεότερος Ιταλός ποδοσφαιριστής σε ευρωπαϊκό πρωτάθλημα, πίσω μόνο από τον Παόλο Μαλντίνι. Έβαλε ένα αυτογκολ στην ήττα της Ιταλίας με 1–0 από την Ισπανία στο δεύτερο αγώνα της φάσης των ομίλων. Στο τελευταίο αγώνα της ομάδας του στην φάση των ομίλων εναντίον της Κροατίας, ο Καλαφιόρι έβγαλε την σημαντική ασιστ στον Ματία Τζακάνι, ο οποίος σκόραρε και ισοφάρισε σε 1–1 στις καθυστερήσεις της αναμέτρησης, στέλνοντας την Ιταλία στον γύρο των 16 ως δεύτερη.

 Διακρίσεις 
Ατομικές

 Παίκτης του μήνα στην Σέριε Α: Μάιος 2024

 Παραπομπές 

 Εξωτερικοί σύνδεσμοι 



 ΦΙΓΚ U15
 ΦΙΓΚ U16
 ΦΙΓΚ U17
 ΦΙΓΚ U19

Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Τζένοα
Κατηγορία:Ποδοσφαιριστές ΦΚ Βασιλεία
Κατηγορία:Ξένοι ποδοσφαιριστές στην Ελβετία
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Μπολόνια ΦΚ 1909
Καλαφιόρι
Κατηγορία:Ποδοσφαιριστές Άρσεναλ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Πρέμιερ Λιγκ